stanford-oval/wikipedia huggingface dataset:
อังแดร วีลัช-โบอัช
อาชีพผู้จัดการทีม > โปร์ตู

เมื่อเชซูอัลโด ฟีไรรา (Jesualdo Ferreira) พ้นตำแหน่งผู้จัดการทีมโปร์ตูไป ชื่อของวีลัช-โบอัชก็เข้ามาเชื่อมโยงกับงานที่ถิ่นอิชตาดีอูดูดราเกา (Estádio do Dragão) นี้ด้วย และท้ายที่สุดก็เป็นเขาที่ได้รับแต่งตั้งเป็นผู้จัดการทีมคนใหม่ของโปร์ตู ในวันที่ 2 มิถุนายน 2010 (2553) ก่อนที่จะมาปรากฏตัวในอีก 2 วันต่อมา และภายในเวลาอันรวดเร็ว เขาก็พาทีมคว้าแชมป์แรก คือ โปรตุกีส ซุปเปอร์ คัพ ที่นำแชมป์ลีกกับแชมป์บอลถ้วยของโปรตุเกสมาแข่งกันก่อนเปิดฤดูกาล โดยผลปรากฏว่าทีมโปร์ตูของวีลัช-โบอัชเอาชนะเบนฟิก้าไป 2-0 ก่อนที่จะประสบความสำเร็จมากมายในฤดูกาลแรกกับโปร์ตูทั้งปรีไมราลีกา ยูโรป้า ลีก และโปรตุกีส คัพ
ผลงานของเขากับโปร์ตูในฤดูกาลแรกมี ดังนี้
คว้าแชมป์ยูโรป้า ลีก ในวันที่ 18 พฤษภาคม 2011 (2554) โดยเป็นผู้จัดการทีมอายุน้อยที่สุดที่ชนะการแข่งขันในถ้วยยุโรปด้วยอายุเพียง 33 ปี 213 วัน
ทำสถิติไร้พ่ายติดต่อกันทุกรายการสูงสุดของสโมสรด้วยจำนวน 36 นัด ทำลายสิถิติที่โชเซ่ มูรินโญ่ทำไว้ที่ 33 นัด อย่างไรก็ดี สถิตินี้นับรวมสถิติการคุมทีมของเชซูอัลโด แฟร์เรร่า โค้ชคนเก่าด้วย
ทำสถิติชนะมากที่สุดในถ้วยยุโรปในที่ฤดูกาลสำหรับทีมจากโปรตุเกส คือ 14 นัด
ทำแต้มได้มากที่สุดจาก 30 นัดในลีก คือ 84 แต้ม
พาทีมชนะในลีกติดต่อกันมากที่สุด คือ 16 นัด
พาทีมคว้าแชมป์ลีกโดยทำแต้มทิ้งห่างจากอันดับสองมากที่สุด คือ 21 แต้ม
พาทีมคว้าแชมป์ลีกโปรตุเกสโดยไม่แพ้ใคร โดยก่อนหน้านี้มีเพียงเบนฟิก้าที่ทำได้ในฤดูกาล 1972-73 (2515-16)
ในวันที่ 3 เมษายน 2011 วีลัช-โบอัช คว้าแชมป์ลีกโปรตุเกสได้โดยเหลือการแข่งขันอีกถึง 5 นัด และกลายเป็นโค้ชที่อายุน้อยที่สุดเป็นรองแค่ มิฮาไล ซิซท์กา (Mihály Sistka) ที่ทำได้ในฤดูกาล 1938-39 (2471-72) และชูกา (Juca) ในฤดูกาล 1961-62 (2504-05)
ในวันที่ 22 พฤษภาคม 2011 วีลัช-โบอัช คว้าแชมป์โปรตุกีส คัพ ทำให้เท่ากับโทมิสลาฟ อิวิช (Tomislav Ivić) ที่พาโปร์ตูคว้า 4 แชมป์เมื่อฤดูกาล 1987-88 (2530-31)
เมื่อวันที่ 21 มิถุนายน 2011 วีลัช-โบอัชยื่นเรื่องลาออกจากการคุมทีมโปร์ตู และอีกหนึ่งวันให้หลัง เขาก็ได้รับแต่งตั้งเป็นผู้จัดการทีมคนใหม่ของเชลซี
อาชีพผู้จัดการทีม > เชลซี

ในวันที่ 20 มิถุนายน 2011 โปร์ตูได้แจ้งให้คณะกรรมการตลาดหลักทรัพย์โปรตุเกส (Portuguese Securities Market Commission) ทราบว่ามี "การแจ้งเจตจำนงของอังแดร วีลัช-โบอัช ที่จะยกเลิกสัญญาของเขากับสโมสรด้วยข้อเสนอ 15 ล้านยูโรในทันที สัญญาจะสิ้นสุดลงเมื่อจำนวนเงินตามข้อเรียกร้องมีการชำระแล้ว" ข้อเสนอเพื่อยกเลิกสัญญามูลค่า 15 ล้านยูโร ยังปรากฏว่าได้รับการยืนยันจากแถลงการณ์ของสโมสรในวันก่อนหน้านี้ด้วย รายงานต่อมาจากบีบีซี (BBC) และแหล่งข่าวในโปรตุเกสชื่อ ลูซา (Lusa) กล่าวว่า เชลซีได้แต่งตั้งวีลัช-โบอัชเป็นโค้ชคนใหม่แล้ว แต่เชลซีได้ปฏิเสธรายงานดังกล่าว โดยบอกว่าหวังว่าจะสามารถแถลงอย่างเป็นทางการได้ในไม่กี่วันนี้ ก่อนที่ในวันที่ 21 มิถุนายน เชลซีจะได้จ่ายเงินให้กับโปร์ตูจำนวนเกือบ 15 ล้านยูโร หรือ 13.3 ล้านปอนด์ เป็นการชดเชยเพื่อให้ปล่อยตัววีลัช-โบอัช จากสัญญากับโปร์ตู และเมื่อจ่ายเงินชดเชยแล้ว เชลซีจึงได้ยืนยันว่าพวกเขาสนใจในตัววีลัช-โบอัช และออกแถลงการณ์ว่า "พวกเราขอชี้แจงว่าข้อเสนอให้ปล่อยตัวอังแดร วีลัช-โบอัช ได้มีผลแล้ว เราสามารถยืนยันความสนใจของเราต่อเขาได้แล้วในเวลานี้ และหวังว่าจะบรรลุข้อตกลงส่วนตัวต่างๆกับเขา และออกแถลงการณ์ความคืบหน้าในอนาคตอันใกล้นี้" สุดท้ายในวันที่ 22 มิถุนายน เชลซีก็ได้ยืนยันการแต่งตั้ง วีลัช-โบอัช เป็นผู้จัดการทีมคนใหม่ด้วยสัญญา 3 ปี และมีผลในทันที
แต่ปรากฏว่าผลงานของเชลซีนั้นไม่ดีเลย คณะผู้บริหารจึงมีมติปลดวีลัช-โบอัชออกจากตำแหน่ง หลังจากเกมในพรีเมียร์ลีกที่แพ้เวสต์บรอมวิชอัลเบียนไป 0-1 ในต้นเดือนมีนาคม 2012
อาชีพผู้จัดการทีม > ทอตนัมฮอตสเปอร์

อังแดร วิลลัส-โบอัช กลายเป็นผู้จัดการทีมทอตนัมฮอตสเปอร์คนแรก ที่สามารถพาทีมเอาชนะแมนเชสเตอร์ยูไนเต็ด ไป 2-3 ได้ถึงสนามโอลด์แทรฟฟอร์ด เมื่อวันที่ 29 กันยายน 2012 และเป็นทีมเดียวที่แมนเชสเตอร์ยูไนเต็ดไม่สามารถเอาชนะได้ ในพรีเมียร์ลีกฤดูกาล 2012-2013
เกียรติประวัติในการคุมทีม > โปร์ตู

ปรีไมราลีกา (1): 2011
Taça de Portugal (1): 2011
Supertaça Cândido de Oliveira (1): 2010
ยูฟ่า ยูโรป้า ลีก (1): 2011
เกียรติประวัติในการคุมทีม > ส่วนตัว

CNID Breakthrough Coach: 2010
Globos de Ouro: Prémio revelação 2011
สถิติการคุมทีม

| Team | Nat | From | To | Record> G | Record> W | Record> D | Record> L | Record> GF | Record> GA | Record> Win % |
| --- | --- | --- | --- | --- | --- | --- | --- | --- | --- | --- |
| หมู่เกาะบริติชเวอร์จิน |  | 2000 | 2001 | 2 | 0 | 0 | 2 | 1 | 14 | 000.00 |
| อากาแดมีกาดึกูอิงบรา |  | 14 ตุลาคม 2009 | 2 มิถุนายน 2010 | 30 | 11 | 9 | 10 | 38 | 35 | 036.67 |
| โปร์ตู |  | 2 มิถุนายน 2010 | 21 มิถุนายน 2011 | 58 | 49 | 5 | 4 | 145 | 42 | 084.48 |
| เชลซี |  | 22 มิถุนายน 2011 | 10 ธันวาคม 2011 | 15 | 10 | 1 | 4 | 33 | 18 | 066.67 |
| Total | Total | Total | Total | 105 | 70 | 15 | 20 | 217 | 109 | 066.67 |
ชีวิตส่วนตัว

ย่าของวีลัช-โบอัชเป็นชาวอังกฤษ (ยกเว้นคุณย่าทวดหรือแม่ของทวดที่เป็นชาวโปรตุเกส) อย่างไรก็ดี เขาเกิดที่ลอร์เดลูดูโอรู (Lordelo do Ouro) ท้องถิ่นหนึ่งในเมืองโปร์ตู ซึ่งครอบครัวของพ่อของเขาได้ย้ายมาตั้งถิ่นฐานอยู่แล้ว ขณะที่แม่ของเขาก็ย้ายจากชีดเดิล (Cheadle) เมืองหลวงเล็ก ๆ ของสต็อกพอร์ต (Stockport) มายังกีมาไรช์ (Guimarães) ในช่วงต้นศตวรรษ 1900 ดังนั้น วีลัช-โบอัช จึงพูดภาษาอังกฤษได้อย่างไร้ที่ติ ส่วนด้านชีวิตคู่ เขาแต่งงานกับฌูวานา ไตไชรา (Joana Teixeira) ตั้งแต่ปี 2004 (2547) และมีลูกสาวด้วยกัน 2 คนแล้ว
แหล่งข้อมูลอื่น

| ด ค กผู้จัดการทีมในชุดชนะเลิศยูฟ่าคัพและยูฟ่ายูโรปาลีก |
| --- | --- |
ยูฟ่าคัพ:  1972: Nicholson  1973: แชงคลี  1974: Coerver  1975: Weisweiler  1976: เพสลีย์  1977: ตราปัตโตนี  1978: Rijvers  1979: Lattek  1980: Rausch  1981: Robson  1982: เอริกซอน  1983: Van Himst  1984: Burkinshaw  1985: Molowny  1986: Molowny  1987: Bengtsson  1988: Ribbeck  1989: Bianchi  1990: ซอฟฟ์  1991: ตราปัตโตนี  1992: ฟัน คาล  1993: ตราปัตโตนี  1994: Marini  1995: Scala  1996: เบ็คเคินเบาเออร์  1997: Stevens  1998: Simoni  1999: Malesani  2000: เทริม  2001: อูลีเย  2002: ฟัน มาร์ไวก์  2003: มูรีนโย  2004: เบนิเตซ  2005: Gazzaev  2006: Ramos  2007: Ramos  2008: อัดโฟกาต  2009: Lucescu 
ยูฟ่ายูโรปาลีก:  2010: Flores  2011: วีลัช-โบอัช  2012: ซิเมโอเน  2013: เบนิเตซ  2014: เอเมรี  2015: เอเมรี  2016: เอเมรี  2017: มูรีนโย  2018: ซิเมโอเน (รักษาการ: Burgos)  2019: ซาร์รี  2020: โลเปเตกี  2021: เอเมรี  2022: กลาสเนอร์  2023: เมนดิลิบาร์  2024: กัสเปรินี 
โบอัช สมัยอยู่กับ สโมสรฟุตบอลเชลซี ใน พรีเมียร์ลีก
อาสนวิหารว็องส์

| อาสนวิหารว็องส์ Cathédrale de la Nativité-de-Marie de Vence |
| --- | --- |
หอระฆังของอาสนวิหารว็องส์
ศาสนา
ศาสนา: โรมันคาทอลิก
จังหวัด: มุขมณฑลว็องส์
ภูมิภาค: จังหวัดอาลป์-มารีตีม
จารีต: โรมัน
สถานะองค์กร: อาสนวิหาร
สถานะ: เปิดใช้งาน
ที่ตั้ง
ที่ตั้ง: ว็องส์  ฝรั่งเศส
พิกัดภูมิศาสตร์: 43°43′22″N 7°6′50″E﻿ / ﻿43.72278°N 7.11389°E﻿ / 43.72278; 7.11389
สถาปัตยกรรม
ประเภท: โบสถ์
อาสนวิหารว็องส์ (ฝรั่งเศส: Cathédrale de Vence) เรียกชื่อเต็มว่า อาสนวิหารแม่พระบังเกิดแห่งว็องส์ (Cathédrale de la Nativité-de-Marie de Vence) ในปัจจุบันมีฐานะเป็นโบสถ์ประจำเขตแพริชนิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลว็องส์ซึ่งต่อมาได้ถูกยุบลงเป็นส่วนหนึ่งของมุขมณฑลนิสตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองว็องส์ในจังหวัดอาลป์-มารีตีม แคว้นพรอว็องซาลป์โกตดาซูร์ ประเทศฝรั่งเศส สร้างขึ้นเพื่อเป็นเกียรติแก่การบังเกิดของพระแม่มารีย์
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อ ค.ศ. 1944
ประวัติ

อาสนวิหารแห่งนี้สร้างบนวัดเก่าในสมัยโบราณเพื่อใช้บูชาเทพมาร์ส ซึ่งต่อมากลายเป็นโบสถ์ในสมัยราชวงศ์เมรอแว็งเฌียง ประกอบด้วยลักษณะทางสถาปัตยกรรมแบบผสมผสานระหว่างโรมาเนสก์, กอทิก และบาโรก ภายในอาสนวิหารแบ่งเป็นบริเวณกลางโบสถ์ทั้งหมด 5 ช่วง บริเวณช่องทางเดินข้างเป็นที่ตั้งของหลุมฝังศพของนักบุญล็องแบร์พร้อมคำสดุดี เป็นงานในสมัยคริสต์ศตวรรษที่ 5 และยังพบโลงหินซึ่งปรากฏคำจารึกว่าเป็นหลุมศพของนักบุญเวร็อง (อดีตมุขนายกในสมัยกลางคริสต์ศตวรรษที่ 5) นอกจากนี้ยังพบฉากประดับแท่นบูชาในสมัยคริสต์ศตวรรษที่ 16 ซึ่งตั้งอยู่บริเวณทางเดินข้างอีกด้วย
นอกจากนี้บริเวณเสาต่าง ๆ ยังพบหินสลักแบบสมัยราชวงศ์การอแล็งเฌียง หอล้างบาปยังมีงานกระเบื้องโมเสกผลงานของมาร์ก ชากาล เกี่ยวกับโมเสสแหวกน้ำทะเล
หมู่บ้านวัฒนธรรมชนเผ่าพื้นเมืองฟอร์โมซา

| --- | --- |

ที่ตั้ง: ยวี๋ฉือ เทศมณฑลหนานโถว ประเทศไต้หวัน
พิกัด: 23°52′05″N 120°56′52″E﻿ / ﻿23.86806°N 120.94778°E﻿ / 23.86806; 120.94778
สถานะ: เปิดให้บริการ
เปิดกิจการ: กรกฎาคม 1986
พื้นที่: 62 เฮกตาร์
เว็บไซต์: nine.com.tw
หมูบ้านวัฒนธรรมชนเผ่าพื้นเมืองฟอร์โมซา (จีน: 九族文化村; พินอิน: Jiǔzú Wénhuà Cūn; Formosan Aboriginal Culture Village) เป็นสวนสนุกในเมืองยวี๋ฉือ เทศมณฑลหนานโถว ประเทศไต้หวัน เปิดให้บริการครั้งแรกในปี 1986 มีความโดดเด่นที่ธีมวัมนธรรมชนเผ่าพื้นเมืองฟอร์โมซา และเป็นที่ตั้งของเครื่องเล่นดร็อปทาวเวอร์ที่สูงที่สุดในไต้หวัน และสวนยุโรปที่ใหญ่ที่สุดในไต้หวัน สวนสนุกนี้มีพื้นที่รวมทั้งหมก 62 เฮกตาร์ (150 เอเคอร์) แบ่งออกเป็นสามส่วนหลัก คือ สวนหมู่บ้านชนเผ่าพื้นเมือง (Aboriginal Village Park), เกาะสวนสนุก (Amusement Isle) และสวนยุโรป (European Garden) ภายในมีจัดแสดงหมู่บ้านและวิถีชีวิตของชนเผ่าพื้นเมืองเก้าดผ่าหลักของไต้หวัน
ส่วนพื้นที่สวนหมู่บ้านชนเผ่าพื้นเมือง (Aboriginal Village Park) ซึ่งถือเป็นพิพิธภัณฑ์ในที่แจ้งที่ใหญ่ที่สุดของไต้หวัน ประกอบด้วยเก้าหมู่บ้านตั้งอยู่บนเนินเขาเหนือเกาะสวนสนุกแต่ละหมู่บ้านแทนชนเผ่าพื้นเมืองต่าง ๆ เก้าเผ่า โดยอาคารต่าง ๆ นั้นสร้างขึ้นจำลองจากข้อมูลที่นักมานุษยวิทยาร่างขึ้นจากการสำรวจพื้นที่ในทศวรรษ 1930-40
อาสนวิหารมูแล็ง

| อาสนวิหารมูแล็ง Basilique Cathédrale Notre-Dame de Moulins |
| --- | --- |

ศาสนา
ศาสนา: โรมันคาทอลิก
จังหวัด: Bishop of Moulins
ภูมิภาค: จังหวัดอาลีเย
จารีต: Roman Rite
สถานะองค์กร: มหาวิหาร
สถานะ: เปิกใช้งาน
ที่ตั้ง
ที่ตั้ง: มูแล็ง  ฝรั่งเศส
พิกัดภูมิศาสตร์: 46°34′0″N 3°19′54″E﻿ / ﻿46.56667°N 3.33167°E﻿ / 46.56667; 3.33167
สถาปัตยกรรม
ประเภท: โบสถ์คริสต์
รูปแบบ: หางนกยูงฝรั่ง, Neo-Gothic
ลงเสาเข็ม: ศตวรรษที่ 15
เสร็จสมบูรณ์: ศตวรรษที่ 19
อาสนวิหารมูแล็ง (ฝรั่งเศส: Cathédrale de Moulins) หรือชื่อทางการคือ อาสนวิหารแม่พระรับสารแห่งมูแล็ง (Cathédrale Notre-Dame-de-l'Annonciation de Moulins) เป็นโบสถ์คริสต์นิกายโรมันคาทอลิกชนิดอาสนวิหาร ประจำอัครมณฑลมูแล็ง ที่สร้างอุทิศแด่แม่พระรับสาร ตั้งอยู่ที่เมืองมูแล็ง จังหวัดอาลีเย ประเทศฝรั่งเศส อาสนวิหารมูแล็งได้รับการสถาปนาเป็นอาสนวิหารในปี ค.ศ. 1822
สถาปัตยกรรมที่เห็นอยู่ในปัจจุบันโดยทั่วไปเป็นแบบกอทิกวิจิตรและฟื้นฟูกอทิกที่ใช้เวลาสร้างถึงสี่ศตวรรษ ตัวอาคารเป็นแบบสถาปัตยกรรมกอทิกวิจิตรของปลายคริสต์ศตวรรษที่ 15 ทางเดินกลางเป็นสถาปัตยกรรมฟื้นฟูกอทิกที่ออกแบบโดย ลาส์ซุสและมิลเลต์ที่มาเพิ่มเติมในปลายคริสต์ศตวรรษที่ 19
งานศิลปะอันมีค่าของอาสนวิหารคือบานพับภาพโดยฌอง เฮย์ ที่ดยุกแห่งบูร์บงจ้างให้ทำราว ค.ศ. 1500
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาสนมหาวิหารมูแล็ง
พจนานุกรมศัพท์สถาปัตยกรรมคริสต์ศาสนา
Location
อาสนวิหารนัวยง

|  อาสนวิหารแม่พระแห่งนัวยง |
| --- | --- |
ด้านหน้าอาสนวิหารนัวยง

49°34′56″N 3°0′2″E﻿ / ﻿49.58222°N 3.00056°E﻿ / 49.58222; 3.00056
ที่ตั้ง: นัวยงในประเทศฝรั่งเศส
ประเทศ:  ประเทศฝรั่งเศส
นิกาย: โรมันคาทอลิก
เว็บไซต์: อาสนวิหารแม่พระแห่งนัวยง
สถานะ: โบสถ์ประจำเขต   (อาสนวิหารจนกระทั่งปี ค.ศ. 1790)
ประเภทสถาปัตย์: กางเขน
รูปแบบสถาปัตย์: โรมาเนสก์และกอทิก
ปีสร้าง: ค.ศ. 1145 – ค.ศ. 1235
 อนุสรณ์สถานทางประวัติศาสตร์
อาสนวิหารนัวยง (ฝรั่งเศส: Cathédrale de Noyon) หรือชื่อทางการว่า อาสนวิหารแม่พระแห่งนัวยง (Cathédrale Notre-Dame de Noyon) ในอดีตเป็นอาสนวิหารในนิกายโรมันคาทอลิกของอดีตมุขมณฑลนัวยง ตั้งอยู่ที่เมืองนัวยงในจังหวัดอวซ แคว้นโอดฟร็องส์ ประเทศฝรั่งเศส
อาสนวิหารนัวยงเดิมเป็นอาสนวิหารประจำตำแหน่งมุขนายกแห่งนัวยง ต่อมาถูกยุบรวมกับมุขมณฑลโบแวตามความตกลง ค.ศ. 1801 ในปัจจุบันจึงมีฐานะเป็นโบสถ์ประจำเขตในสังกัดมุขมณฑลโบแว ตัวอาสนวิหารสร้างบนสถานที่เดิมเป็นโบสถ์ที่ถูกเพลิงไหม้ไปในปี ค.ศ. 1131 ที่เป็นตัวอย่างที่ดีของสถาปัตยกรรมคาบสมัยระหว่างโรมาเนสก์และกอทิก
องค์ประกอบ

ผังของอาสนวิหารเป็นรูปกางเขนที่มีความยาวทั้งสิ้น 105 เมตร ความสูงของช่องทางเดินกลาง 23 เมตร ด้านตะวันตกมีซุ้มทางเข้าที่มาสร้างในคริสต์ศตวรรษที่ 14 และหออีกสองหอที่ยังสร้างไม่เสร็จ ตอนบนของหอสร้างมาตั้งแต่คริสต์ศตวรรษที่ 13 รายละเอียดการตกแต่งสูญหายไปแทบทั้งหมด ทางเดินกลางแบ่งเป็น 11 ช่วง ภายในของช่องทางเดินข้างยังคงรักษาหน้าต่างแบบโค้งมนของระเบียงแนบและของหน้าต่างชั้นบนอยู่ แต่หน้าต่างที่เป็นโค้งแหลมสองชั้นของระเบียงชั้นล่าง และเพดานสันหกแฉก (sexpartite vault) ได้รับการสร้างใหม่หลังจากเพลิงใหม้ในปี ค.ศ. 1293 ปลายแขนกางเขนเป็นมุขโค้งครึ่งวงกลมโบสถ์น้อยทางตอนเหนือมาสร้างเพิ่มในคริสต์ศตวรรษที่ 14 และทางด้านใต้ในคริสต์ศตวรรษที่ 15 และ 16 โดยเฉพาะคูหาหนึ่งที่สร้างในคริสต์ศตวรรษที่ 15 เป็นคูหาที่ตกแต่งอย่างวิจิตร ค้ำยันแบบปีกได้รับการบูรณะในคริสต์ศตวรรษที่ 19 ตามลักษณะสถาปัตยกรรมของคริสต์ศตวรรษที่ 12 จากทางตะวันตกเฉียงเหนือของช่องทางเดินกลางเป็นระเบียงคดที่สร้างในปี ค.ศ. 1230 ติดกับระเบียงฉันนบถเป็นหอประชุมนักบวชที่สร้างในสมัยเดียวกัน ที่ทางเข้าตกแต่งด้วยประติมากรรมของบิชอปและอื่น ๆ
ประวัติ

อนุสรณ์ต่าง ๆ ของบิชอปถูกทำลายระหว่างการปฏิวัติฝรั่งเศส ต่อมาสงครามโลกครั้งที่ 1 ก็สร้างความเสียหายพอสมควรที่ทำให้ต้องใช้เวลาถึงยี่สิบปีในการซ่อมแซม
อาสนวิหารนัวยงได้รับการขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. 1840
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาสนวิหารแม่พระแห่งนัวยง
พจนานุกรมศัพท์สถาปัตยกรรมคริสต์ศาสนา
อาสนวิหารมาร์แซย์

|  อาสนวิหารนักบุญมารีย์องค์ใหญ่ แห่งมาร์แซย์ |
| --- | --- |
อาสนวิหารมาร์แซย์

43°17′59″N 5°21′54″E﻿ / ﻿43.29972°N 5.36500°E﻿ / 43.29972; 5.36500
ที่ตั้ง: มาร์แซย์ จังหวัดบุช-ดูว์-โรน
ประเทศ:  ประเทศฝรั่งเศส
นิกาย: โรมันคาทอลิก
เว็บไซต์: อาสนวิหารมาร์แซย์
สถานะ: อาสนวิหาร
ก่อตั้ง: ค.ศ. 1896
ประเภทสถาปัตย์: กางเขน
รูปแบบสถาปัตย์: ฟื้นฟูโรมาเนสก์ ฟื้นฟูไบแซนไทน์
ปีสร้าง: ค.ศ. 1852 – ค.ศ. 1896
 อนุสรณ์สถานทางประวัติศาสตร์
อาสนวิหารมาร์แซย์ (ฝรั่งเศส: Cathédrale de Marseille) หรือชื่อเต็มว่า อาสนวิหารนักบุญมารีย์องค์ใหญ่แห่งมาร์แซย์ (Cathédrale Sainte-Marie-Majeure de Marseille) เป็นโบสถ์โรมันคาทอลิกที่มีฐานะเป็นอาสนวิหาร ที่ตั้งอยู่ที่เมืองมาร์แซย์ จังหวัดบุช-ดูว์-โรน แคว้นพรอว็องซาลป์โกตดาซูร์ ประเทศฝรั่งเศส อาสนวิหารมาร์แซย์มีฐานะเป็นอาสนวิหารรองมาตั้งแต่ปี ค.ศ. 1896 และเป็นที่ตั้งอาสนะของอัครมุขมณฑลแห่งมาร์แซย์ (เลื่อนฐานะจากมุขมณฑลในปี ค.ศ. 1948)
อาสนวิหารปัจจุบัน (Nouvelle Major) ที่สร้างอย่างใหญ่โตเป็นแบบไบแซนไทน์-โรมาเนสก์สร้างขึ้นระหว่างปี ค.ศ. 1852 ถึงปี ค.ศ. 1896 บนสถานที่ที่เคยเป็นอาสนวิหารแห่งมาร์แซย์มาตั้งแต่คริสต์ศตวรรษที่ 5 โดยสถาปนิกเลอง โวดัวเย และอ็องรี-ฌัก แอ็สเปร็องดีเยอ (ค.ศ. 1829–1874) สิ่งก่อสร้างที่มีขนาดย่อมกว่าจากอาสนวิหารเดิม (Vieille Major) ที่ยังคงตั้งอยู่เคียงข้างอาสนวิหารใหม่แต่ก็ถูกบดบังเพราะขนาดอันโอฬารของสิ่งก่อสร้างใหม่
อาสนวิหารมาร์แซย์ได้รับการขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาสนวิหารนักบุญมารีย์องค์ใหญ่แห่งมาร์แซย์
พจนานุกรมศัพท์สถาปัตยกรรมคริสต์ศาสนา
Ministère de la Culture: Archive photographs of the new cathedral
Location
Cathédrale Sainte Marie Majeure เก็บถาวร 2012-02-03 ที่ เวย์แบ็กแมชชีน
อาสนวิหารมากง

|  อาสนวิหารนักบุญบิเซนเตแห่งมากง |
| --- | --- |
อาสนวิหารส่วนที่เหลืออยู่ในปัจจุบัน

46°18′23″N 4°50′08″E﻿ / ﻿46.30639°N 4.83556°E﻿ / 46.30639; 4.83556
ที่ตั้ง: มากง จังหวัดโซเนลัวร์
ประเทศ:  ประเทศฝรั่งเศส
นิกาย: โรมันคาทอลิก
สถานะ: อาสนวิหาร   (จนกระทั่งรื้อในปี ค.ศ. 1799)
ประเภทสถาปัตย์: กางเขน
รูปแบบสถาปัตย์: โรมาเนสก์ กอทิก
แล้วเสร็จ: คริสต์ศตวรรษที่ 14
รื้อถอนเมื่อ: ค.ศ. 1799  (ปัญหาเกี่ยวกับโครงสร้าง)
  อนุสรณ์สถานทางประวัติศาสตร์ (ค.ศ. 1862)
อาสนวิหารมากง (ฝรั่งเศส: Cathédrale de Mâcon) เรียกชื่อเต็มว่า อาสนวิหารนักบุญบิเซนเตแห่งมากง  (Cathédrale Saint-Vincent de Mâcon) ในอดีตมีฐานะเป็นอาสนวิหารนิกายโรมันคาทอลิกประจำมุขมณฑลมากงซึ่งต่อมาได้ถูกยุบลงเป็นส่วนหนึ่งของมุขมณฑลโอเติงตั้งแต่ปี ค.ศ. 1801 (ตามความตกลง ค.ศ. 1801) ตั้งอยู่ที่เมืองมากง จังหวัดโซเนลัวร์ แคว้นบูร์กอญ-ฟร็องช์-กงเต ประเทศฝรั่งเศส สร้างขึ้นเพื่ออุทิศแด่นักบุญบิเซนเตแห่งอูเอสกา
อาสนวิหารประกอบด้วยสถาปัตยกรรมที่โดดเด่นผสมผสานของทั้งสองแบบ คือโรมาเนสก์และกอทิก ซึ่งต่อมาได้ถูกทำลายลงเนื่องจากเหตุผลเรื่องความไม่ปลอดภัยทางโครงสร้างในปี ค.ศ. 1799 เหลือเพียงบริเวณโถงทางเข้าโบสถ์คริสต์กับหอทั้งสองจนถึงปัจจุบัน บริเวณกลางโบสถ์แบบกอทิกและบริเวณร้องเพลงสวดนั้นไม่เหลือให้เห็นในปัจจุบัน
ในปัจจุบันนิยมเรียกอาสนวิหารหลังนี้ว่า "อาสนวิหารนักบุญบิเซนเตหลังเก่า" (Vieux Saint-Vincent) เนื่องในปัจจุบันเป็นเพียงโบราณสถานและพิพิธภัณฑสถาน การเพิ่มคำว่า "เก่า" มีจุดประสงค์เพื่อไม่ให้สับสนกันกับอาสนวิหารที่สร้างขึ้นมาแทนซึ่งสร้างในปี ค.ศ. 1808 โดยใช้ชื่อเดียวกันว่า "อาสนวิหารนักบุญบิเซนเตแห่งมากง"
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862
สถาปัตยกรรม

บริเวณที่เก่าที่สุดของอาสนวิหารคือส่วนบริเวณหน้าบันทางเข้าหลักทิศตะวันตก ซึ่งประกอบด้วยหอสูงทรงแปดเหลี่ยมทั้งสองหอและบริเวณกลางโบสถ์เพียงแค่ช่วงเสาเดียวเท่านั้น สันนิษฐานว่าสร้างในช่วงคริสต์ศตวรรษที่ 11 ในขณะที่ส่วนทิศตะวันออกนั้นเป็นสถาปัตยกรรมแบบกอทิกในคริสต์ศตวรรษที่ 14
หอระฆังซึ่งถูกทำลายในช่วงการปฏิวัติฝรั่งเศส เคยตั้งอยู่บนยอดบนสุดของหอฝั่งทิศใต้ ส่วนฝั่งทิศเหนือเคยเป็นยอดแหลมก็ถูกทำลายลงเช่นกัน บริเวณระหว่างหอทั้งสอง เหนือหน้าบันบริเวณมุขทางเข้าเป็นที่ตั้งของชาเปลชั้นบน ซึ่งมุงด้วยเพดานโค้งแบบประทุนสัน (barrel vault) มีชื่อเรียกว่า "ชาเปลนักบุญมารีย์แห่งประตู" (Sainte-Marie de la Porte) ซึ่งสามารถเข้าถึงได้โดยบันไดวนด้านในของหอทิศใต้ ผนังเก่าบริเวณหน้าบันนี้ตกแต่งด้วยแถบช่องหน้าต่างโค้งและตันแบบลอมบาร์ด ซึ่งยังอยู่ในสภาพดีโดยเฉพาะด้านบน
บริเวณโถงทางเข้าโบสถ์คริสต์ ด้านในจะพบองค์ประกอบทางสถาปัตยกรรมที่เด่นชัดของทั้งยุคกอทิกและโรมาเนสก์ ประกอบด้วยเพดานโค้งแบบประทุนจำนวนสามช่วงต้น ตามด้วยเพดานโค้งแบบโค้งสัน (rib vault) ตรงกลาง และเพดานโค้งแบบโค้งประทุนซ้อน (groin vault) บริเวณด้านข้างซึ่งรองรับด้วยเสาขนาดใหญ่ ประตูทางเข้าใหญ่ขนาบด้วยช่องโค้งครึ่งวงกลมซ้อน 3 ชั้นเล่นระดับ รับกับหัวเสาและเสากลม ซึ่งถือเป็นอัตลักษณ์สำคัญของสถาปัตยกรรมโรมาเนสก์
หน้าบันเก่าทรงครึ่งวงกลมที่พบด้านในวิหารเป็นงานนูนต่ำบอกเล่าเรื่องราวของการพิพากษาครั้งสุดท้าย แบ่งเป็นรายละเอียดทั้งหมดถึง 5 ชั้น
ซุ้มประตูใหญ่เป็นแบบกอทิกวิจิตรในช่วงปลายคริสต์ศตวรรษที่ 15 ยังพบการใช้ครีบยันเพื่อรับน้ำหนักและป้องกันการแยกตัวระหว่างโถงทางเข้าโบสถ์คริสต์กับหน้าบันยุคเก่า การขยายส่วนของวิหารมีผลทำให้พื้นดินมีการทรุดตัวลง จึงมีการติดตั้งบันไดทางเข้าจำนวน 2 ขั้น เพื่อเข้าสู่ภายในวิหารที่สูงขึ้นกว่าด้านนอกถึง 2 เมตร มีการเพิ่มบริเวณยอดหน้าบันประตูเข้ามาในปี ค.ศ. 1857
อาสนวิหารอ็อช

|  อาสนวิหารนักบุญมารีย์แห่งอ็อช |
| --- | --- |
ทัศนียภาพของอาสนวิหาร

43°38′47″N 0°35′09″E﻿ / ﻿43.64639°N 0.58583°E﻿ / 43.64639; 0.58583
ที่ตั้ง: อ็อช จังหวัดแฌร์
ประเทศ:  ประเทศฝรั่งเศส
นิกาย: โรมันคาทอลิก
สถานะ: อาสนวิหาร
ประเภทสถาปัตย์: กางเขน
รูปแบบสถาปัตย์: กอธิก ฟื้นฟูศิลปวิทยา ฟื้นฟูคลาสสิก
แล้วเสร็จ: ค.ศ. 1680 (เฉพาะหน้าบัน)
ความสูงอาคาร: 44 เมตร (144 ฟุต) (หอระฆัง)
ขนาดอื่น ๆ: ยาว 102.86 เมตร (337.5 ฟุต)  กว้าง 34.95 เมตร (114.7 ฟุต)
 อนุสรณ์สถานทางประวัติศาสตร์ (ค.ศ. 1906)  มรดกโลก (ค.ศ. 1998)
อาสนวิหารอ็อช (ฝรั่งเศส: Cathédrale d'Auch) หรือมีชื่อเต็มว่า อาสนวิหารนักบุญมารีย์แห่งอ็อช (Cathédrale Sainte-Marie d'Auch) เป็นอาสนวิหารโรมันคาทอลิก เป็นที่ตั้งของอัครมุขนายกประจำอัครมุขมณฑลอ็อช ตั้งอยู่ที่เมืองอ็อช จังหวัดแฌร์ แคว้นอ็อกซีตานี ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารี
อาสนวิหารแห่งนี้ประกอบด้วยบริเวณกลางโบสถ์ถึง 3 ด้าน ด้วยความยาวถึง 102 เมตร และกว้าง 35 เมตร เริ่มการก่อสร้างในเดือนกรกฎาคม ค.ศ. 1489 โดยการสนับสนุนของฟร็องซัว เดอ ซาวัว โดยสร้างบนซากปรักหักพังของอาสนวิหารโรมาเนสก์เก่าซึ่งเคยเป็นที่ตั้งของอาสนวิหารนักบุญอ็อสแต็งด์ และมีการเสกขึ้นเป็นอาสนวิหารเมื่อวันที่ 12 กุมภาพันธ์ ค.ศ. 1548 ในขณะที่งานก่อสร้างทั้งหมดยังไม่เสร็จสิ้น จนกระทั่งอีกราวสองร้อยกว่าปีต่อมา
ลักษณะทางสถาปัตยกรรมเป็นแบบกอธิกวิจิตร (ฟล็องบัวย็อง) ที่ได้รับอิทธิพลมาจากสถาปัตยกรรมสมัยฟื้นฟูศิลปวิทยา ทั้งหมดสร้างเสร็จสมบูรณ์ในสมัยคริสต์ศตวรรษที่ 17 ด้วยหน้าบันหลัก และมุขทางเข้าตกแต่งด้วยเสาแบบคอรินเทียน ภายในประกอบด้วยชาเปลกว่า 21 หลัง
งานตกแต่งภายในมีความโดดเด่นด้วยงานกระจกสีถึง 18 ชิ้น โดยศิลปินอาร์โน เดอ มอล บริเวณร้องเพลงสวดได้รับการประดับประดาด้วยงานไม้ถึง 115 ชิ้น ซึ่งไม่ทราบผู้ออกแบบ ซึ่งต่อเป็นฉากในพระคัมภีร์ไบเบิลซึ่งเล่าเรื่องต่อมาจากงานกระจกสีโดยรอบ
อาสนวิหารอ็อชได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906 รวมทั้งยังอยู่ในรายชื่อแหล่งมรดกโลกของยูเนสโก โดยถือเป็นส่วนหนึ่งของเส้นทางซานเตียโกเดกอมโปสเตลาในประเทศฝรั่งเศสตั้งแต่ปี ค.ศ. 1998
อาสนวิหารเบอซ็องซง

|  อาสนวิหารนักบุญยอห์นแห่งเบอซ็องซง |
| --- | --- |
จากซ้ายไปขวาและบนลงล่าง: บริเวณร้องเพลงสวด, หอระฆัง, รูปสลักพระเยซู, บริเวณร้องเพลงสวด (ฝั่งตรงข้าม) และรูปภาพ Le Martyre de Saint-Étienne

47°14′01″N 6°01′50″E﻿ / ﻿47.23361°N 6.03056°E﻿ / 47.23361; 6.03056
ที่ตั้ง: เบอซ็องซง จังหวัดดู
ประเทศ:  ประเทศฝรั่งเศส
นิกาย: โรมันคาทอลิก
เว็บไซต์: http://www.cathedrale-besancon.fr/
สถานะ: อาสนวิหาร
ประเภทสถาปัตย์: กางเขน
รูปแบบสถาปัตย์: โรมาเนสก์ กอธิก บาโรก
ปีสร้าง: คริสต์ศตวรรษที่ 3
แล้วเสร็จ: คริสต์ศตวรรษที่ 18
 อนุสรณ์สถานทางประวัติศาสตร์ (ค.ศ. 1875)
อาสนวิหารเบอซ็องซง (ฝรั่งเศส: Cathédrale de Besançon) เรียกชื่อเต็มว่า อาสนวิหารนักบุญยอห์นแห่งเบอซ็องซง (Cathédrale Saint-Jean de Besançon) เป็นทั้งอาสนวิหารและบาซิลิกาในนิกายโรมันคาทอลิก รวมทั้งเป็นอาสนวิหารสำคัญประจำราชวงศ์การอแล็งเฌียงและภูมิภาคฟร็องช์-กงเต เป็นที่ตั้งของอัครมุขนายกประจำอัครมุขมณฑลเบอซ็องซง ตั้งอยู่ที่เมืองเบอซ็องซง จังหวัดดู แคว้นบูร์กอญ-ฟร็องช์-กงเต ประเทศฝรั่งเศส สร้างขึ้นเพื่ออุทิศแด่นักบุญยอห์นผู้นิพนธ์พระวรสาร
อาสนวิหารแห่งนี้ประกอบด้วยสามสถาปัตยกรรมหลัก ๆ กล่าวคือโรมาเนสก์, กอธิก และบาโรก ซึ่งสร้างในครั้งแรกราวคริสต์ศตวรรษที่ 3 และต่อมาได้รับการบูรณะต่อเติมเรื่อยมา โดยเฉพาะครั้งใหญ่ ๆ ในคริสต์ศตวรรษที่ 9 และ 11 สิ่งที่มีความโดดเด่นและไม่เหมือนที่อื่นของอาสนวิหารแห่งนี้ก็คือ บริเวณร้องเพลงสวดมีถึง 2 ด้านตั้งอยู่ตรงข้ามกัน งานภาพเขียนกว่า 30 ชิ้นซึ่งได้รับการขึ้นทะเบียนในฐานะอนุสรณ์สถานทางประวัติศาสตร์ นาฬิกาดาราศาสตร์ซึ่งได้จัดว่าเป็นงานชิ้นเอกของนาฬิกาประเภทนี้ และแท่นบูชาแบบวงกลมทำจากหินอ่อนสีขาวบริสุทธิ์ เรียกกันว่า กุหลาบแห่งนักบุญยอห์น (la rose de Saint-Jean) งานสมัยคริสต์ศตวรรษที่ 11
ฐานะทางการปกครองทางมุขมณฑลของอาสนวิหารแห่งนี้ถูกตั้งคำถามบ่อยครั้ง อันเนื่องมาจากความสำคัญของโบสถ์อีกแห่งหนึ่ง (โบสถ์นักบุญเปโตรแห่งเบอซ็องซง) ซึ่งมีความเก่าแก่ไม่แพ้กัน รวมทั้งการสนับสนุนนักบวชของแต่ละฝ่าย ซึ่งฐานะอาสนวิหารแห่งมุขมณฑลแห่งนี้ก็ถูกสลับไปมาอยู่เป็นครั้งคราว แต่ในที่สุดสมเด็จพระสันตะปาปาคาลิกซ์ตุสที่ 2 ก็ได้ประกาศตัดสินอย่างเป็นทางการให้อาสนวิหารแห่งนี้เป็นศูนย์กลางการปกครองของมุขมณฑล และยังถือว่าอยู่ในฐานะ maison-mère อีกด้วย
อาสนวิหารแห่งนี้ยังเป็นที่ฝังศพของบุคคลสำคัญต่าง ๆ ในอดีต อาทิ เคานต์แห่งบูร์กอญและอัครมุขนายกในอดีต
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1875
อาสนวิหารบายอน

| อาสนวิหารบายอน Cathédrale Notre-Dame de Bayonne |
| --- | --- |

ศาสนา
ศาสนา: โรมันคาทอลิก
จังหวัด: บิชอปแห่งบายอน
ภูมิภาค: จังหวัดปีเรเน-อัตล็องติก
จารีต: โรมัน
สถานะองค์กร: อาสนวิหาร
สถานะ: เปิดใช้งาน
ที่ตั้ง
ที่ตั้ง: บายอน  ฝรั่งเศส
พิกัดภูมิศาสตร์: 43°29′26″N 1°28′38″W﻿ / ﻿43.49056°N 1.47722°W﻿ / 43.49056; -1.47722
สถาปัตยกรรม
ประเภท: โบสถ์
รูปแบบ: กอทิก
ลงเสาเข็ม: คริสต์ศตวรรษที่ 13
เสร็จสมบูรณ์: คริสต์ศตวรรษที่ 19
ข้างในอาสนวิหาร
อาสนวิหารบายอน (ฝรั่งเศส: Cathédrale de Bayonne) มีชื่อเต็มว่า อาสนวิหารนักบุญมารีย์แห่งบายอน (Cathédrale Sainte-Marie de Bayonne) เป็นอาสนวิหารโรมันคาทอลิกและที่ตั้งของมุขนายกประจำมุขมณฑลบายอน แล็สการ์ และออลอรง ตั้งอยู่ที่เมืองบายอน จังหวัดปีเรเน-อัตล็องติก แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารี
อาสนวิหารเป็นอาคารแบบสถาปัตยกรรมกอทิก สันนิษฐานว่าเริ่มก่อสร้างราว ค.ศ. 1213 มีจุดเด่นที่หอระฆังคู่ความสูง 85 เมตร ภายในยังเป็นสถานที่บรรจุเรลิกของนักบุญเลอง เดอ การ็องต็อง อดีตมุขนายกแห่งบายอนในช่วงคริสต์ศตวรรษที่ 9 และยังมีระเบียงคดซึ่งสร้างราว ค.ศ. 1240
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปีค.ศ. 1862 รวมทั้งยังอยู่ในมรดกโลกโดยยูเนสโก โดยถือเป็นส่วนหนึ่งของเส้นทางซานเตียโกเดกอมโปสเตลาในประเทศฝรั่งเศสตั้งแต่ปี ค.ศ. 1998
ระเบียงภาพ

บริเวณระเบียงคดภายในอาสนวิหาร
อาสนวิหารมองจากระเบียงคด
ยอดสูงของอาสนวิหาร
บริเวณระเบียงคด
บริเวณระเบียงคด
เพดานโค้งเหนือทางเดินกลาง
แท่นบูชาเอก
หมุดเพดานโค้ง เป็นสัญลักษณ์รูปปราสาทขนาบด้วยเสือดาวสองข้าง แสดงถึงอำนาจการปกครองของอังกฤษในช่วงการก่อสร้างอาสนวิหาร
หมุดเพดานโค้ง มีสัญลักษณ์รูปดอกลิสแสดงถึงของพระราชอำนาจเหนือฝรั่งเศส และเสือดาวสามตัวแสดงถึงพระราชอำนาจเหนืออังกฤษ-กาสกอญ เป็นตราประจำพระองค์ของพระเจ้าเอ็ดเวิร์ดที่ 3 แห่งอังกฤษ
ออแกน
ออแกนมุมใกล้
บรรณานุกรม

Saint-Vanne, A. (1930). "La cathedrale de Bayonne". Bulletin trimestriel: Société des sciences, lettres, arts, et d'ėtudes regionales de Bayonne n.s. 5 (Bayonne 1930), pp. 10–51. (ในภาษาฝรั่งเศส)